Document ID: 32001R0283

Komisijas Regula (EK) Nr. 283/2001
(2001. gada 9. februāris),
ar kuru groza Regulu (EK) Nr. 562/2000, ar ko paredz sīki izstrādātus noteikumus Padomes Regulas (EK) Nr. 1254/1999 piemērošanai attiecībā uz liellopu gaļas iepirkšanu, kā arī groza Regulu (EK) Nr. 2734/2000
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 17. maija Regulu (EK) Nr. 1254/1999 par liellopu gaļas tirgus kopīgo organizāciju [1] un jo īpaši tās 47. panta 8. punktu,
tā kā:
(1) Ar Komisijas 2000. gada 14. decembra Regulu (EK) Nr. 2734/2000, ar kuru groza Regulu (EEK) Nr. 1627/89 par liellopu gaļas iepirkšanu konkursa kārtībā un atkāpjas vai groza Regulu (EK) Nr. 562/2000, ar ko paredz sīki izstrādātus noteikumus Padomes Regulas (EK) Nr. 1254/1999 piemērošanai attiecībā uz liellopu gaļas iepirkšanu [2], kurā jaunākie grozījumi izdarīti ar Regulu (EK) Nr. 3/2001 [3], ievieš vairākus grozījumus vai atkāpes no Komisijas Regulas (EK) Nr. 562/2000 [4] sakarā ar ārkārtas situāciju tirgū, ko izraisījuši nesenie notikumi, kas saistīti ar govju sūkļveida encefalopātiju (BSE).
(2) Ņemot vērā šo tirgus ārkārtas situāciju, un, lai palielinātu to intervences pasākumu efektivitāti, kas paredzēti Regulā (EK) Nr. 2734/2000, divos uzaicinājumos uz konkursu 2001. gada februārī ir jāatkāpjas no Regulas (EK) Nr. 562/2000 4. panta 2. punkta g) apakšpunkta attiecībā uz liemeņu maksimālo svaru, nenosakot nekādus svara ierobežojumus, un pārējos uzaicinājumos uz konkursu 2001. gada pirmajā ceturksnī palielinot svaru līdz 430 kg, ļaujot joprojām iepirkt smagākus dzīvniekus, bet par iepirkuma cenu, kas līdzvērtīga maksimāli atļautajam svaram.
(3) Tādēļ jāizdara grozījumi Regulā (EK) Nr. 2734/2000.
(4) Iepirktos produktus var pārdot arī pēc 2002. gada 1. janvāra, kad piemēros obligātās marķēšanas sistēmu, kura pamatojas uz izcelsmi un ir noteikta ar Eiropas Parlamenta un Padomes 2000. gada 17. jūlija Regulu (EK) Nr. 1760/2000, ar ko izveido liellopu identificēšanas un reģistrācijas sistēmu un nosaka liellopu gaļas un liellopu gaļas produktu marķēšanu, kā arī atceļ Regulu (EK) Nr. 820/97 [5], saskaņā ar līgumiem, kas noslēgti 2001. gada 12. februārī vai vēlāk (t. i., ir spēkā, sākot no pirmā uzaicinājuma uz konkursu februārī), uz intervencei paredzēto produktu etiķetēm jānorāda attiecīgo dzīvnieku dzimšanas un nobarošanas valsts vai valstis saskaņā ar Regulas (EK) Nr. 1760/2000 13. panta 5. punktu, kopā ar norādēm 2. panta 2. punktāKomisijas Regulā (EK) Nr. 1825/2000 [6], ar ko paredz sīki izstrādātus noteikumus Regulas (EK) Nr. 1760/2000 piemērošanai.
(5) Regulas (EK) Nr. 562/2000 III pielikumā ir izklāstīti noteikumi, kas attiecas uz liemeņiem, pusliemeņiem un liemeņu ceturtdaļām, kurus var iepirkt. Lai nodrošinātu atbilstību pastāvošajai tirdzniecības praksei, minētajā pielikumā jāizdara grozījumi pusliemeņa aprakstā, tajā ieviešot zināmu pielaides robežu.
(6) Atbilstīgi būtu jāgroza Regula (EK) Nr. 562/2000.
(7) Ņemot vērā situācijas izmaiņas, šai regulai jāstājas spēkā tūlīt.
(8) Šajā regulā paredzētie pasākumi saskan ar Liellopu gaļas nozares pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 2734/2000 6. panta 1. punktu aizstāj ar šādu.
"1. Neatkarīgi no Regulas (EK) Nr. 562/2000 4. panta 2. punkta g) apakšpunkta, šajā punktā minēto liemeņu maksimālais svars ir 430 kg. Tomēr:
- divos uzaicinājumos uz konkursu 2001. gada februārī nepiemēro nekādus maksimālā svara ierobežojumus,
- pārējos uzaicinājumos uz konkursu 2001. gada pirmajā ceturksnī var iepirkt dzīvniekus, kas ir smagāki par 430 kg, bet to iepirkuma cena ir līdzvērtīga tai, kura atbilst maksimāli atļautajam svaram."
2. pants
Regulu (EK) Nr. 562/2000 groza šādi.
1. Regulas 4. panta 3. punkta d) apakšpunktu aizstāj ar šādu:
"d) marķēts saskaņā ar sistēmu, kas ieviesta ar Eiropas Parlamenta un Padomes Regulu (EK) Nr. 1760/2000 [7], un līgumos, kuri noslēgti 2001. gada 12. februārī vai vēlāk, iekļauj norādes, kas paredzētas minētās regulas 13. panta 5. punktā."
2. Regulas III pielikuma 2.b punktu aizstāj ar šādu:
"b) pusliemenis: produkts, ko iegūst, sadalot a) apakšpunktā minēto liemeni simetriski pa vidu kakla, krūšu, jostas un krustu skriemeļiem, kā arī krūšu kaulam un sēžas un kaunuma kaula simfīzei. Veicot liemeņa apstrādi, krūšu un jostas skriemeļus nedrīkst izmežģīt; uz saistītajiem muskuļiem un cīpslām nedrīkst būt nekādi zāģu vai nažu radīti bojājumi."
3. pants
Šī regula stājas spēkā dienā, kad to publicē Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2001. gada 9. februārī

Labels: 3
17
6